39. schôdza NR SR - 1.deň - B. popoludní
Dátum: 2025-09-09
Poslanec: Cech, Jozef (HLAS - SD)
Druh vystúpenia: Vystúpenie v rozprave

72. Ďakujem veľmi pekne za slovo. Vážený pán predsedajúci, milé kolegyne, kolegovia, ja by som ešte momentálne v tejto chváli raz prečítal teda pozmeňujúci návrh pani poslankyne Národnej rady pani Ľubice Laššákovej k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 819. Prednesiem celé znenie tak, ako odôvodnila moja kolegyňa pani poslankyňa Ľubica Laššáková. V článku jedna, prednesiem teraz celý pozmeňujúci návrh. 1. V čl. I sa za bod 6 vkladá nový bod 7, ktorý znie: „7. V § 123 ods. 2 písm. e) v prvom bode sa slová „solidarity a správneho fondu” nahrádzajú slovami „solidarity, správneho fondu a osobitného fondu. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. januára 2026, čo sa premietne do článku o účinnosti. 2. V čl. I sa za bod 10 vkladajú nové body 11 až 13, ktoré znejú: „11. V § 157 ods. 3 sa slová „dôchodkového sporenia vrátane” nahrádzajú slovami „dôchodkové sporenie osobitného fondu vrátane”. 12. V § 168 ods. 1 prvej vete sa za slovo „zákonom” vkladajú slová „osobitného sociálneho poistenia”. 13. V 168 paragrafe ods. 2 písm. a) sa slová „podpory a z poistného do rezervného fondu solidarity” nahrádzajú slovami „podpory, poistného do rezervného fondu solidarity a z poistného podľa osobitného predpisu” a slová „podpory a na poistnom do rezervného fondu solidarity,” sa nahrádzajú slovami „podpory, na poistnom do rezervného fondu solidarity a na poistnom podľa osobitného predpisu". Nasledujúce body sa primerane prečíslujú, čo sa premietne do článku o účinnosti. Tieto body nadobúdajú účinnosť 1 . januára 2026, čo sa premietne do článku o účinnosti. 3. V čl. I sa bod 13 vkladá nový bod 14, ktorý znie: „14. V § 168 ods. 3 písm. a) sa za slovo „poistenia” vkladajú slová „a dávok osobitného sociálneho poistenia" Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. januára 2026, čo sa premietne do článku o účinnosti. 4. V čl. I sa bod 14 vkladá nový bod 15, ktorý znie: V § 168 ods. 4 sa na konci pripája táto veta: „Do zostatku správneho fondu podľa prvej vety sa nezahŕňa nezúčtovaná časť zálohovej platby a nezúčtovaná suma predfinancovania finančných prostriedkov poskytnutých na realizáciu projektov financovaných Európskou úniou, poskytnutých z prostriedkov mechanizmu na podporu obnovy a odolnosti podľa osobitného predpisu a poskytnutých z prostriedkov štátneho rozpočtu určených na financovanie spoločných programov Slovenskej republiky a Európskej únie, ak tieto neovplyvňujú limit verejných výdavkov.”. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. novembra 2025, čo sa premietne do článku o účinnosti. 5. V čl. I sa za bod 39 vkladá nový bod 40, ktorý znie: „40. V § 226 ods. 1 písm. m) tretí bod a štvrtý bod znejú: „3. Vznik prerušenia povinného nemocenského poistenia a povinného dôchodkového poistenia podľa 3a) § 26 ods. 2 z dôvodu pozastavenia prevádzkovania živnosti podľa osobitného predpisu, a to do 20 dní od vzniku prerušenia tohto poistenia, 3b) V § 26 ods. 4 písm. a) a to do 5 dní od vzniku prerušenia tohto poistenia, 4. Skončenie prerušenia povinného nemocenského poistenia a povinného dôchodkového poistenia podľa 4a) V § 26 ods. 2 z dôvodu pozastavenia prevádzkovania živnosti podľa osobitného predpisu, a to do 20 dní od skončenia prerušenia tohto poistenia, 4b) V § 26 ods. 4 písm. a) a to do 5 dní od skončenia prerušenia tohto poistenia,”. Poznámka pod čiarou k odkazu 100caa znie: 100caa) § 57 ods. 4 zákona č. 455/1991 Zb. v znení neskorších predpisov.”.”. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1 . júla 2026, čo sa premietne do článku o účinnosti. 6. V čl. I sa za bod 48 vkladá nový bod 49, ktorý znie: „49. V § 228 odsek 2 znie: „(2) Samostatne zárobkovo činná osoba je povinná oznámiť príslušnej pobočke prerušenia povinného nemocenského poistenia a povinného dôchodkového poistenia podľa 26 ods. 2, okrem prerušenia povinného nemocenského poistenia a povinného dôchodkového poistenia z dôvodu pozastavenia prevádzkovania živnosti podľa osobitného predpisu do 30 dní od prerušenia tohto poistenia a prerušenie povinného nemocenského poistenia a povinného dôchodkového poistenia podľa 26 ods. 4 písm. b) až e) do 8 dní od prerušenia tohto poistenia, oznámenie prerušenia povinného nemocenského poistenia a povinného dôchodkového poistenia z dôvodu väzby, výkonu trestu odňatia slobody alebo výkonu detencie táto osoba plní prostredníctvom ústavu na výkon väzby, ústavu na výkon trestu odňatia slobody alebo detenčného ústavu.”.”. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1 . júla 2026, čo sa premietne do článku o účinnosti. 7. V čl. I sa za bod 59 vkladá nový bod 60, ktorý znie: „60. Za § 231 sa vkladá v § 231a, ktorý znie: „§ 231a Samostatne zárobkovo činná osoba, zamestnanec alebo zamestnávateľ podáva žiadosti v súvislosti s vykonávaním práv podľa osobitného predpisu alebo podľa medzinárodnej zmluvy, ktorá má prednosť pred zákonmi Slovenskej republiky, na tlačivách alebo inou formou, ktorých obsah a spôsob zasielania určí Sociálna poisťovňa.”. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. júla 2026, čo sa premietne do článku o účinnosti. 8. V čl. I bode 69 sa pred § 293gm vkladá nový § 293gn, ktorý vrátane nadpisu znie: „§ 293gn Prechodné ustanovenie k úpravám účinným od 1. januára 2026. V prípade platobnej neschopnosti osobitného fondu v rokoch 2026 a 2027 poskytne štát Sociálnej poisťovni finančnú výpomoc.”. V tejto súvislosti sa primerane upraví úvodná veta v čl. I bode 69 a doterajšie označenie § 293gm sa nahrádza označením § 293gn, čo sa premietne do článku o účinnosti. Nasledujúce body sa primerane prečíslujú, čo sa premietne do článku o účinnosti. § 293gn nadobúda účinnosť od 1 . januára 2026, čo sa premietne do článku o účinnosti. Ďakujem, skončil som.